cyanic-selkie/wikianc huggingface dataset:
தலைஞாயிறு அம்பலவாணர் கோயில்
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
ஜெனிபர் மன்ஸ்பெரேட்
ஜெனிபர் மோன்ஸெர்ராத்தே (Jennifer Monserrate) என்பவர் இந்தியாவின் கோவா மாநிலத்தைச் சேர்ந்த அரசியல்வாதி. கோவா சட்டமன்றத்திற்கு, தலேகாவ் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டவர். 2012, 2019-ஆம் ஆண்டுத் தேர்தல்களில் இந்திய தேசிய காங்கிரஸ் சார்பிலும் 2022-ஆம் ஆண்டுத் தேர்தலில் பாரதிய ஜனதா கட்சியின் சார்பிலும் போட்டியிட்டு வெற்றிபெற்றுத் தற்போதைய தலேகாவ் தொகுதி உறுப்பினராக உள்ளார். 2012 ஆகத்து முதல் பொதுக் கணக்குக் குழுவிலும் புகார்மனுக் குழுவிலும் உறுப்பினராக உள்ளார்.
மருத்துவர். பிரமோத் சாவந்த் தலைமையிலான அரசின் வருவாய் மற்றும் தகவல் தொழில் நுட்பத்துறை அமைச்சராக 2019 யூலையில் பதவியேற்றார். சாவந்த் தலைமையிலான அமைச்சரவையின் ஒரே பெண் அமைச்சரும் இவரேயாவார். 2019 யூலையில் இந்திய தேசிய காங்கிரஸ் கட்சியிலிருந்து பாரதிய ஜனதா கட்சியில் இணைந்த பத்து உறுப்பினர்களுள் இவரும் ஒருவர்.
தனிப்பட்ட வாழ்க்கை
ஜெனிபர், அரசியல்வாதியும், கோவா சட்டமன்ற உறுப்பினராக மூன்றாம் முறையாக இருப்பவருமான பாபுஷ் மோன்ஸெர்ராத்தே என்று அழைக்கப்படும் அத்தனாசியோ மோன்ஸெர்ராத்தேவின் மனைவி ஆவார். இவ்விருவரும் 2012 முதல், கோவா சட்டமன்றத்தில் உறுப்பினர்களாக இருக்கும் முதல் இணையர்கள் என ஏற்கப்பட்டனர்.
வெளியிணைப்புகள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
ஜோஜோ மோயஸ்
தொழில் ரீதியாக ஜோஜோ மோயஸ் என்று அழைக்கப்படும் பவுலின் சாரா ஜோ மோயஸ் (பிறப்பு: ஆகஸ்ட் 4, 1969) ஒரு ஆங்கில பத்திரிகையாளர், இவர் 2002 முதல், காதல் புதின ஆசிரியர் மற்றும் திரைக்கதை எழுத்தாளராகவும் இருந்து வருகிறார்..ரொமாண்டிக் புதின ஆசிரியர்கள் சங்கத்தால் இரண்டு முறை ரொமாண்டிக் புதின விருதை வென்ற சில எழுத்தாளர்களில் இவரும் ஒருவர் இவரது புதினங்கள் இருபத்தி எட்டு மொழிகளில் மொழிபெயர்க்கப்பட்டுள்ளன.
பவுலின் சாரா-ஜோ மோயஸ் ஆகஸ்ட் 4, 1969 அன்று இங்கிலாந்தின் மைட்ஸ்டோனில் பிறந்தார். பல்கலைக்கழகத்தில் சேருவதற்கு முன்பு, மோயஸ் பல வேலைகளைச் செய்தார்: பார்வையற்றோருக்கான பிரெயிலில் நாட்வெஸ்ட் தட்டச்சு அறிக்கைகளில் தட்டச்சு செய்பவராகவும்,. கிளப் 18-30 க்கு சிற்றேடு எழுதுபவராகவும் மற்றும் ஒரு குறுகிய காலத்திற்கு மினிகேப் கண்ட்ரோலராகவும் பணிபுரிந்தார். இவர். லண்டன் பல்கலைக்கழகத்தின் ராயல் ஹோலோவேயில் இளங்கலை பட்டம் பெற்றவர். மோயஸ், எகாம் மற்றும் ஸ்டெயின்ஸ் நியூஸ் நிறுவனத்தில் பணியாற்றினார். மோய்ஸ், 1992 ஆம் ஆண்டில் சிட்டி பல்கலைக்கழகத்தில் முதுகலை செய்தித்தாள் பத்திரிகை பாடநெறியில் கலந்து கொள்ள  தி இன்டிபென்டன்ட் செய்தித்தாள் அளித்த  உதவித்தொகையை வென்றார். பின்னர் அவர் தி இன்டிபென்டன்ட் நிறுவனத்தில் அடுத்த 10 ஆண்டுகளுக்கு ( ஹாங்காங்கில் சண்டே மார்னிங் போஸ்டில் பணிபுரிந்த ஒரு வருடம் தவிர) பல்வேறு பணிகளில் பணியாற்றினார், 1998 இல் உதவி செய்தி ஆசிரியரானார். 2002 ஆம் ஆண்டில் அவர் செய்தித்தாளின் கலை மற்றும் ஊடக தொடர்பாளர்ஆனார்.
எழுத்து வாழ்க்கை
தனது எழுத்து வாழ்க்கையின் ஆரம்பத்தில், மோயஸ் மூன்று கையெழுத்துப் பிரதிகளை எழுதினார், அவை அனைத்தும் ஆரம்பத்தில் நிராகரிக்கப்பட்டன. ஒரு குழந்தை ,வயிற்றில்
மற்றொரு குழந்தை உடன், ஒரு பத்திரிகையாளராக  வாழ்க்கை நடத்தினார், மோயஸ் தனது நான்காவது புத்தகம் நிராகரிக்கப்பட்டால், அவர் தனது முயற்சிகளை நிறுத்திவிடுவேன் என்று தன்னை உறுதிப்படுத்திக் கொண்டார். அவரது நான்காவது புத்தகத்தின் முதல் மூன்று அத்தியாயங்களை பல்வேறு வெளியீட்டாளர்களுக்கு சமர்ப்பித்த பின்னர், அவர்களில் ஆறு பேர் உரிமைகளுக்காக ஏலம் எடுக்கும் போரைத் தொடங்கினர்.
மோயஸ்2002 முதல் ஒரு முழுநேர புதினாசிரியரானார்,  அவரது முதல் புத்தகம் Sheltering Rain   வெளியிடப்பட்டது. அவர் தொடர்ந்து டெய்லி டெலிகிராப்பிற்காக கட்டுரைகளை எழுதுகிறார்.
மோயஸின் வெளியீட்டாளர், Hodder and staughton
மீ பிஃபோர் யூ என்றபுதினத்தின்  தழுவலை எழுத மைக்கேல் எச். வெபர் மற்றும் ஸ்காட் நியூஸ்டாடர் ஆகியோர் பணியமர்த்தப்பட்டதாக 2013 ஆம் ஆண்டில் அறிவிக்கப்பட்டது.
2016 ஆம் ஆண்டில் மீ பிஃபோர் யூ திரை தழுவலாக  வெளி வந்தது   அதன்  திரைக்கதையை எழுதினார்   மோயஸ்.
மோயெஸ் தனது கடந்த காலத்தை திரும்பி பார்க்கும்போது தோல்வி கண்ட (அந்த முதல் ஏழு புத்தகங்கள்) மக்கள் திரும்பி, அவற்றை வாங்கவும் படிக்கவும் தொடங்கினர், இதுமோயஸுக்கு திருப்தியையும் நிறைவையும் அளித்தது
மோயஸ் தனது கணவர், பத்திரிகையாளர் சார்லஸ் ஆர்தர் மற்றும் அவர்களது மூன்று குழந்தைகளுடன் எசெக்ஸின் கிரேட் சாம்ப்போர்டில் ஒரு பண்ணையில் வசிக்கிறார். அவர் தனது முன்னாள் பந்தய குதிரை, பிரையன் சவாரி செய்வதையும், தனது குடும்பத்தின் பண்ணையில் ஏராளமான விலங்குகளை பராமரிப்பதையும் ரசிக்கிறார், நானூக், அல்லது மீட்கப்பட்ட 58 பிக் டாக் உட்பட  கிலோ பெண் பைரனியன் மலை நாய்.
பகுப்பு:வாழும் நபர்கள் பகுப்பு:1969 பிறப்புகள்
முத்தனேந்தல் ஊராட்சி
முத்தனேந்தல் ஊராட்சி (Muthanendal Gram Panchayat), தமிழ்நாட்டின் சிவகங்கை மாவட்டத்தில் உள்ள மானாமதுரை வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2531 ஆகும். இவர்களில் பெண்கள் 1283 பேரும் ஆண்கள் 1248 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மரே எமெனோ
மரே பர்ன்சன் எமெனோ (Murray Barnson Emeneau) ( பிப்ரவரி 28, 1904 – ஆகத்து 29, 2005) அமெரிக்காவில் கலிபோர்னியா பல்கலைக்கழகம், பெர்க்கிலியில் மொழியியல் துறையை நிறுவிய பேராசிரியர் ஆவார், இவர் ஓர் இந்தியவியலாளர் ஆவர். இவர் அதிகம் அறியப்படாத, இலக்கிய வளம் குறைந்த திராவிட மொழிகளைக் கற்றார். தோடா, படகா, கோலாமி ஆகிய மொழிகள் தொடர்பாகவும், தமிழ், சமற்கிருதம் தொடர்பாகவும் பல ஆய்வுக் கட்டுரைகளை எழுதியுள்ளார்.
இளம்பருவமும் கல்வியும்
எமெனோ கனடாவின் நோவா இசுகோட்டியா மாநிலத்தின் இலுனன்பேர்கு நகரத்தில் பிறந்தார். பள்ளியில் படித்தபோதே செம்மொழிகளில் ஈடுபாடு கொண்டிருந்தார். தல்ஃகவுசி பல்கலைக்கழகத்தில் பட்டம் பெற்றார். ஆக்சுபோர்டு பல்கலைக்கழகத்தின் பல்லியோல் கல்லூரியில் இளங்கலை பயின்றார். பின்னர் யேல் பல்கலைக்கழகத்தில் இலத்தீன் மொழியைக் கற்பித்தார். அங்கே சமற்கிருதத்தையும் பிற இந்திய ஐரோப்பிய மொழிகளைப் படிக்கத் தொடங்கினார். யேல் பல்கலைக்கழகத்தில் இருந்த போது சமற்கிருதத்தை கற்றார்.
வெளியிணைப்புகள்
பகுப்பு:1904 பிறப்புகள் பகுப்பு:2005 இறப்புகள் பகுப்பு:அமெரிக்க மொழியியலாளர்கள் பகுப்பு:திராவிடவியலாளர்கள்
விடுதலை விரும்பி
விடுதலை விரும்பி திராவிட முன்னேற்றக் கழக தலைமைக் கழகச் செய்தித் தொடர்பாளர் மற்றும் முன்னாள் மாநிலங்களவை உறுப்பினர் ஆவார். சங்கரன் பிள்ளை மற்றும் காந்திமதி தம்பதியினருக்கு பிப்ரவரி 22, 1939 ஆம் ஆண்டு திருநெல்வேலியில் பிறந்தார். சென்னை பல்கலைக்கழகத்தில் இளங்கலைப் பட்டம் பெற்றவர். முரசொலி நாளிதழில் கட்டுரைகள் எழுதியுள்ளார்.
மேற்கோள்கள்
பகுப்பு:1939 பிறப்புகள் பகுப்பு:நாடாளுமன்ற தி. மு. க. உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:நாடாளுமன்ற தி. மு. க. உறுப்பினர்கள் பகுப்பு:நாடாளுமன்ற தமிழ்நாட்டு உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
துவாரன் மின் உற்பத்தி நிலையம்
துவாரன் வாயு அடிப்படை இ.சு.மி.நி. (Dhuvaran Gas Based CCPP) என்பது இந்தியாவின் குசராத்து மாநிலம், ஆனந்து மாவட்டத்தில் இருக்கும் காம்பாட் அல்லது காம்பே என்றழைக்கப்படும் நகரத்தில் இம்மின்னுற்பத்தி நிலையம் அமைந்துள்ளது. குசராத்து மாநில மின்சாரக்கழக நிறுவனத்திற்குரிய, வாயுவை அடிப்படையாகக் கொண்டு இயங்கும் இணைப்புச் சுழல் மின்னுற்பத்தி நிலையங்களில் இம்மின்னுற்பத்தி நிலையமும் ஒன்றாகும்.
கொள்திறன்
இம்மின் நிலையம் 219 மெகாவாட் மின் உற்பத்தித் திறனைக் கொண்டுள்ளது.
மேற்கோள்கள்
பகுப்பு:மின் உற்பத்தி பகுப்பு:ஆனந்து மாவட்டம் பகுப்பு:குசராத்து
மேல்சித்தாமூர் ஊராட்சி
மேல்சித்தாமூர் ஊராட்சி (Melsithamur Gram Panchayat), தமிழ்நாட்டின் விழுப்புரம் மாவட்டத்தில் உள்ள வல்லம் ஊராட்சி ஒன்றியத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3027 ஆகும். இவர்களில் பெண்கள் 1564 பேரும் ஆண்கள் 1463 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அல் கிதார் சண்டை
எல் கெட்டார் சண்டை (Battle of El Guettar) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. துனிசியப் போர்த்தொடரின் ஒரு பகுதியான இதில் அமெரிக்கப் படைகள் நாசி ஜெர்மனியின் படைகளைத் தோற்கடித்தன.
அல் கிதார் சண்டைக்குப் பின் தெற்கு துனிசியா முழுவதும் நேச நாட்டுக் கட்டுப்பாட்டில் வந்தது. அடுத்து துனிசியப் போர்த்தொடரின் இறுதிகட்ட சண்டைகள் தொடங்கின.
பகுப்பு:1943 நிகழ்வுகள் பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
சீன குக்குறுவான்
சீன குக்குறுவான் (Chinese barbet)(சைலோபோகன் பேபர்) என்பது மெகலைமிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் முதன்முதலில் 1870-ல் இராபர்ட் சுவின்கோவால் விவரிக்கப்பட்டது. இது தெற்கு சீனாவில் மட்டுமே காணப்படும் அகணிய உயிரி.
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது. இது முன்னர் கரும் புருவ குக்குறுவான் (சைலோபோகன் ஊர்தி) துணையினமாகக் கருதப்பட்டது.
பள்ளிக்கூடம் (நூல்)
"பள்ளிக்கூடம்" பள்ளி மாணவன் ஒருவன் தன்னைப் பற்றி சொல்லும் விதத்தில் அமைக்கப்பட்டுள்ள கதை. தன் தந்தை ஜார் அரசாங்க ராணுவத்தில் பணிபுரிந்து, புரட்சியில் ஈடுபாடு கொண்டு போர்முனையில் இருந்து தப்பி வந்ததால் சுட்டுக் கொல்லப்படுவதால் பாதிக்கப்படும் சிறுவன் போரிஸ் எடுக்கும் முடிவுகளும் அதில் அவன் நேர்கொள்ளும் எதார்த்த நிலைச் சிரமங்களும், போர் என்றாலே நேருக்கு நேர் சண்டையிடுவது என்ற கற்பனையில் இருக்கும் சிறுவன் எதிர்கொள்ள வேண்டியிருக்கும் எதார்த்த நிலை போர்ப் பிரச்சனைகளும் அவனது கற்பனைக் காட்சிகள் மாறுவதும் ஆசிரியரால் கதையாகக் கூறப்பட்டுள்ளன.
சோரவார் சிங் (சீக்கியம்)
சாகிப்தா சோரவார் சிங் (Zorawar Singh ) (பிறப்பு:28 நவம்பர் 1695 - இறப்பு 26 டிசம்பர் 1705) சீக்கிய சமயத்தின் பத்தாவது மற்றும் இறுதி குருவான குரு கோவிந்த் சிங்கின் நான்கு பிள்ளைகளில் மூன்றாமவர் ஆவார். சீக்கிய சமயத்தில் சோரவார் சிங்கும் அவரது இளைய சகோதரர் பதே சிங்கும் மிகவும் புனிதமான தியாகிகள் என்ற புகழைப் பெற்றவர்கள். சீக்கியர்கள் இவரது பெயருக்கு முன்னாள் சாகிப்சதா (இளவரசன்) இட்டு அழைப்பர்.
வரலாறு
குரு கோவிந்த் சிங்கின் இரண்டு மகன்களான பதே சிங் (வயது 6) மற்றும் சோரவார் சிங் (வயது 10) இசுலாமிய சமயத்திற்கு மதம் மாறினால் உயிருடன் விட்டுவிடுவதாக நவாப் வசீர் கான் கூறினார். ஆனால் இரண்டு சிறுவர்களும் இசுலாம் சமயத்திற்கு மதம் மாற மறுத்தனர். வசீர் கான் அவர்களுக்கு மரண தண்டனை விதித்தார். குழந்தைகள் இருவரையும் உயிருடன் வைத்து செங்கல் சுவரை எழுப்பி மூடி கொல்லப்பட்டனர். பதேசிங் குருத்துவார் கோயிலில் இக்குழந்தைகள் உயிருடன் கொல்லப்பட்ட செங்கல் சுவர் அடையாளம் இன்றும் காணப்படுகிறது.
குரு கோவிந்த் சிங்கின் மறைவிற்குப் பின்னர் கால்சா சீக்கிய இராணுவத்தில் பணியாற்றிய பண்டா சிங் பகதூர் என்பவர் இரண்டு சீக்கிய குழந்தைகளை உயிருடன் கொன்ற வசீர் கானை சிர்இந்த்-பதேகர் போரில் தலையை துண்டித்துக் கொன்றார்.
மேற்கோள்கள்
பகுப்பு:சீக்கியர்கள் பகுப்பு:சீக்கிய வரலாறு
இறகுப்பந்தாட்ட உலகக் கூட்டமைப்பின் உலகப் போட்டிகள்
இறகுப் பந்தாட்ட உலகக் கூட்டமைப்பின் உலகப் போட்டிகள் (BWF World Championships, முன்னதாக IBF World Championships) அல்லது  உலக இறகுப்பந்தாட்ட போட்டிகள் உலகின் தலைசிறந்த  இறகுபந்தாட்ட வீரர்களாக முடிசூட்ட  இறகுப் பந்தாட்ட உலகக் கூட்டமைப்பு (பிடபுள்யூஎஃப்) நடத்தும் போட்டிப்பந்தயங்கள் ஆகும். இந்தப் போட்டிகள் 1977இல் துவங்கி மூன்று ஆண்டுகளுக்கு ஒருமுறை 1983 வரை நடத்தப்பட்டன. 1985ஆம் ஆண்டுமுதல் 2005 வரை இந்தப் போட்டிகள் ஈராண்டுகளுக்கு ஒருமுறை நடத்தப்பட்டு வந்தன. 2006ஆம் ஆண்டிலிருந்து இது ஆண்டுக்கொருமுறை நடத்தப்பெறும் போட்டிகளாக மாற்றப்பட்டன.
இருப்பினும், ஒலிம்பிக் விளையாட்டுக்கள் நடைபெறும் ஆண்டுகளில் இந்தப் போட்டிகள் நடைபெறுவதில்லை.
உலகப் போட்டிகள் நடைபெற்ற இடங்கள்
கீழே உள்ள அட்டவணையில் உலகப் போட்டிகள் நடைபெற்ற அனைத்து நகரங்கள் மற்றும் நாடுகளைப்பட்டியளிடுகின்றது:
மேற்கோள்கள்
பகுப்பு:இறகுப்பந்தாட்டம் பகுப்பு:விளையாட்டுப் போட்டிகள்
சுனையக்காடு ஊராட்சி
சுனையக்காடு ஊராட்சி (Sunaiyakkadu Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2120 ஆகும். இவர்களில் பெண்கள் 1059 பேரும் ஆண்கள் 1061 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தோமினிக் சாவியோ
புனித தோமினிக் சாவியோ (Domenico Savio; ஏப்ரல் 2, 1842 – மார்ச் 9, 1857 ), இத்தாலியைச் சார்ந்த புனித ஜான் போஸ்கோவின் வளரிளம் பருவ மாணவர்களில் ஒருவர். இவர் குருவாகும் ஆசையில் படித்துக் கொண்டிருந்தபோது தனது 14ஆம் வயதில் நோயுற்று இறந்தார்.
பதினான்கு வயதே நிரம்பிய தோமினிக் சாவியோவின், வீரத்துவம் நிறைந்த அன்றாடப் புண்ணிய வாழ்வே இவரைப் புனிதர் நிலைக்கு உயர்த்தியது. கத்தோலிக்க திருச்சபையில் மறைசாட்சியாக இறக்காத புனிதர்களில் இவரே மிகவும் இளையவர்.
வீட்டு வாழ்வு
தோமினிக் சாவியோ, 1842 ஏப்ரல் 2ந்தேதி இத்தாலியில் உள்ள ரிவா ப்ரெஸோ சியரியில் பிறந்தார். இவர் சிறுவயதில் இருந்தே இயேசுவிடமும் அன்னை மரியாவிடமும் மிகுந்த பக்தி கொண்டிருந்தார். இவரது குடும்பமும் சூழ்நிலையும் இவரை புனிதத்தில் வளர்த்தன. இவரது பெற்றோர் இவரை கிறிஸ்தவ மதிப்பீடுகளில் வளர்ப்பதில் அதிக ஆர்வம் காட்டினர். நான்கு வயதிலேயே இவர் தனியாக செபிக்கும் திறமை பெற்றிருந்தார்.
சாவியோ தான் முதல் நற்கருணை பெற்ற நாளைப் பற்றிக் குறிப்பிடும்போது, "என் வாழ்வின் மிகவும் மகிழ்ச்சியானதும் அற்புதமானதுமான நாள் அது" என்கிறார். இவர் ஆலயத்தின் பீடச் சிறுவர்கள் குழுவில் இணைந்து திருப்பலியில் குருக்களுக்கு உதவி செய்தார்; அதிகாலை 5 மணிக்கே ஆலயம் சென்றுவிடும் வழக்கத்தைக் கொண்டிருந்தார். மழையிலும், குளிரிலும் இவர் ஆலயத்திற்கு தவறாமல் சென்றார்.
ஆரட்டரியில்
12 வயதில் கடவுளின் அழைப்பை உணர்ந்து, புனித ஜான் போஸ்கோ நடத்திய ஆரட்டரியில் சாவியோ சேர்ந்தார். 1854 அக்டோபர் முதல் திங்கள் கிழமை தனது தந்தையுடன் புனித ஜான் போஸ்கோவை சந்தித்த இவர், “நான் தைக்கப்படாத துணியாக இருக்கிறேன், என்னை இயேசுவுக்கு உகந்த நல்ல சட்டையாகத் தைப்பது உங்கள் பணி” என்று அவரிடம் கூறினார்.
கெட்ட வார்த்தைகள் பேசிய சிறுவர்களை சாவியோ கண்டித்து திருத்தினார்; சண்டையிட்டுக் கொண்ட சிறார்களுக்கிடையே சமாதானம் செய்துவைத்தார். தீய வழிகளில் இருந்து விலகி, களங்கமற்ற தூய்மையான புண்ணிய வாழ்வு வாழ்ந்தார். தனது செயல்கள் அனைத்தையும் இறைவனின் புகழ்ச்சிக்காகவே செய்து வந்தார்.
குருத்துவ படிப்பு
இறுதியில் சாவியோ குரு மடத்தில் சேர்ந்தார். ‘பாவம் செய்வதை விட சாவதே மேல்’ என்பது இவரது விருதுவாக்கு ஆகும். 14ஆம் வயதில் இவருக்கு உடல் நலம் பாதிக்கப்பட்டதால் மிகவும் பலவீனம் அடைந்தார். 1857 மார்ச் 9ந்தேதி விண்ணகக் காட்சியால் பரவசம் அடைந்து, “ஆகா, எவ்வளவு இன்பம் நிறைந்த அற்புத காட்சி!” என்று கூறியவாறே தோமினிக் சாவியோ உயிர் துறந்தார்.
தோமினிக் சாவியோ இறந்ததும் புனித ஜான் போஸ்கோ இவரது வாழ்க்கை வரலாற்றை புத்தகமாக எழுதினார். அது இவரது புனிதர் பட்டமளிப்பு நடவடிக்கைகளில் முக்கிய ஆதாரமாக விளங்கியது.
புனிதர் பட்டம்
சாவியோவின் புனிதர் பட்டத்திற்கான நடவடிக்கைகளைத் தொடங்கிவைத்த திருத்தந்தை 10ம் பயஸ், “தோமினிக் என்னும் இளைஞர், திருமுழுக்கில் பெற்ற புனிதத்தைப் பழுதின்றி காப்பாற்றிக் கொண்டவர்" என்று இவரைப் புகழ்கின்றார்.
1933ல் இவருக்கு வணக்கத்திற்குரியவர் பட்டம் வழங்கிய திருத்தந்தை 11ம் பயஸ், “தூய்மை, பக்தி, ஆன்மீகத் தாகம் ஆகியவற்றின் ஆற்றலால் சாவியோவின் கிறிஸ்தவ வாழ்வு நமக்கு முன்மாதிரியாக உள்ளது” என்று கூறுகிறார்.
திருத்தந்தை 12ம் பயஸ், தோமினிக் சாவியோவுக்கு 1950 மார்ச் 5ந்தேதி அருளாளர் பட்டமும், 1954 ஜூன் 12ந்தேதி புனிதர் பட்டமும் வழங்கி உரை நிகழ்த்திய போது, “இளைஞர்கள் சாவியோவின் வழிகளைப் பின்பற்ற வேண்டும். தீய சக்திகளின் தாக்கங்களைப் புறக்கணித்து, தூய்மையில் நிலைத்து நின்ற சாவியோவின் புனித வாழ்க்கை இளைஞர்களுக்கு சிறந்த எடுத்துக்காட்டு” என்று கூறினார்.
வெளி இணைப்புகள்
பகுப்பு:1842 பிறப்புகள் பகுப்பு:இத்தாலியின் கிறித்தவப் புனிதர்கள் பகுப்பு:1857 இறப்புகள் பகுப்பு:சலேசியர்கள் பகுப்பு:அழியா உடல் உள்ள கிறித்தவப் புனிதர்கள்
அவுஷ்விட்ஸ் வதை முகாம்
அவுஷ்விட்ஸ்-பிர்க்கெனாவு (Auschwitz-Birkenau; ) என்பது 1940–1945 காலப்பகுதியில் இருந்த நாசி ஜேர்மனியின் ஒரு மிகப்பெரிய வதை முகாம் ஆகும். இது ஜேர்மனி வசம் இருந்த தெற்கு போலந்தில் கிராக்கோவ் நகரிலிருந்து மேற்கே 50 கிலோமீட்டர் தூரத்தில், வார்சாவிலிருந்து 286 கிமீ தூரத்தில் அவுஸ்விட்ச் (ஒஸ்வியேச்சிம்) என்ற நகரருகில் அமைந்திருந்தது.
இம்முகாம் மூன்று முக்கிய பிரிவுகளைக் கொண்டிருந்தது. முதலாவது, அவுஷ்விட்ஸ் I, இது நிர்வாக மையம்; இரண்டாவது, அவுஷ்விட்ஸ் II (பிர்க்கெனாவு), கொலை முகாம்; மூன்றாவதாக, அவுஷ்விட்ஸ் III (மொனோவிட்ஸ்), தொழில் முகாம். முதல் இரண்டும் 1979 இலிருந்து உலக பாரம்பரியக் களத்தில் பதிவு செய்யப்பட்டுள்ளன. இவற்றைவிட கிட்டத்தட்ட 40 சிறு முகாம்கள் இம்முகாமைச் சுற்றி 10 கிமீ வட்டாரத்தில் இருந்தன.
ஐரோப்பாவின் பல நாடுகளிலும் இருந்து கைது செய்யப்பட்ட யூதர்கள் தொடருந்துகளிலும் வேறு வாகனங்களிலும் கூட்டம் கூட்டமாக மிகக் கடுமையான நெரிசலில் கொண்டுவரப்பட்டு இங்கு அடைக்கப்பட்டனர். உழைக்கக்கூடியவர்கள், உழைக்க முடியாதவர்கள், மருத்துவப் பரிசோதனைகளுக்குப் பயன்படக்கூடியவர்கள் என்று பல தேர்வு நடக்கும். ஏனையோர் சைக்ளோன்-பி என்ற பூச்சிக் கொல்லியாகப் பயன்பட்டு வந்த நச்சு வாயு பரவிய அறைகளில் அடைக்கப்படுக் கொலை செய்யப்பட்டார்காள். குழந்தைகள் தாய்களிடமிருந்து பிரிக்கப்பட்டு வயதான பெண்களுடன் சேர்த்து நச்சுவாயு அறைகளுக்கு அனுப்பப்பட்டார்கள். மற்றும் பலர் கடும் உழைப்பு, ஊட்டச் சத்து இல்லாத உணவு, சுத்தமின்மை, பட்டினி, தொற்று நோய், தனிப்பட்ட மரண தண்டனைகள், மருத்துவப் சோதனைகள் போன்ற பல காரணிகளால் இறந்தனர்.
விடுதலை
நவம்பர் 1944 இல் சோவியத் படைகள் முன்னேறி வந்துகொண்டிருந்தபோது அவர்களிடமிருந்து தங்கள் குற்றங்களை மறைக்க நாசிகள் பிர்க்கெனாவு நச்சுவாயு அறைகளைக் குண்டு வைத்துத் தகர்த்தார்கள். 1945 ஜனவரியில் நாசிகள் அந்த முகாம்களைக் கைவிடத் தொடங்கியிருந்தார்கள். ஜனவரி 27, 1945 இல் கிட்டத்தட்ட 7,500 கைதிகளைச் சோவியத் செம்படையினர் மீட்டார்கள். மே 7, 1945 இல் ஜெர்மனி சரணடைந்தது. நுரம்பர்க் விசாரணை தொடங்குவதற்கு முன் ஹிட்லர் தற்கொலை செய்துகொண்டார்.
வெளி இணைப்புகள்
பகுப்பு:போலந்து பகுப்பு:நாசி கைதிகள் முகாம்கள் பகுப்பு:யூத வரலாறு
பாளையம்பட்டி சுப்பிரமணியசாமி முத்தாலம்மன் கோயில்
பாளையம்பட்டி சுப்பிரமணியசாமி முத்தாலம்மன் கோயில் தமிழ்நாட்டில் விருதுநகர் மாவட்டம், பாளையம்பட்டி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணியசாமி, முத்தாளம்மன் சன்னதிகளும், நடராஜர், இடும்பன், காசி விசுவநாதர், விசாலாட்சி, பைரவர், கன்னி மூல கணபதி. உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி மூன்று காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. பங்குனி மாதம் பங்குனி பொங்கல் திருவிழாவாக நடைபெறுகிறது.
மேற்கோள்கள்
பகுப்பு:விருதுநகர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொட்டிக்காம்பாளையம் ஊராட்சி
பொட்டிக்காம்பாளையம் ஊராட்சி (Pottikkampalayam Gram Panchayat), தமிழ்நாட்டின் திருப்பூர் மாவட்டத்தில் உள்ள தாராபுரம் வட்டாரத்தில் அமைந்துள்ளது. இந்த ஊராட்சி, தாராபுரம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4455 ஆகும். இவர்களில் பெண்கள் 2238 பேரும் ஆண்கள் 2217 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாமசு கிரகாம் (வேதியியலாளர்)
தாமசு கிரகாம் (Thomas Graham, 21 திசம்பர் 1805 – 16 செப்டம்பர் 1869) என்பவர் கூழ்மப்பிரிப்பு மற்றும் வளிமங்களின் பரவல் ஆகியவற்றில் முன்னோடியாக பணியாற்றியதற்காக அறியப்படும் ஒரு இசுக்காட்லாந்து இயற்பிய வேதியியலாளர் ஆவார். இவர் கூழ்ம வேதியியல் நிறுவனர்களில் ஒருவராக கருதப்படுகிறார்.
வாழ்க்கை
கிரகாம் கிளாஸ்கோவில் பிறந்தார், கிளாஸ்கோ உயர்நிலைப் பள்ளியில் படித்தார். கிரகாமின் தந்தை ஒரு வெற்றிகரமான புடவை உற்பத்தியாளர். தனது மகனை இசுக்காட்லாந்து தேவாலய சமயப் போதகராக்க வேண்டுமென்று விரும்பினார். ஆனால் தனது தந்தையின் விருப்பத்துக்கு மாறாக கிரகாம் 1819 இல் கிளாஸ்கோ பல்கலைக்கழகத்தில் படிக்க இணைந்தார். அங்கு இவர் வேதியியலில் பெரும் ஆர்வத்தை வளர்த்துக் கொண்டார், பேராசிரியர் தாமஸ் தாம்சனின் கீழ் படித்தார். அங்கு 1824 இல் முதுகலைப் பட்டம் பெற்றார்.
பின்னர் எடின்பரோ பல்கலைக்கழகத்தில் மருத்துவம் பயின்றார், பின்னர் கிளாஸ்கோ பல்கலைக்கழக போர்ட்லேண்ட் தெரு மருத்துவப் பள்ளியில் வேதியியல் கற்பித்தார். 1828 ஆம் ஆண்டில் எட்வர்ட் டர்னர் முன்மொழிவினால் இவர் எடின்பரோ வேத்தியர் கழகத்தின் கௌரவ சக உறுப்பினராகத் தேர்ந்தெடுக்கப்பட்டார். 1831–33 காலகட்டத்தில் இக்கழகத்தின் கீத் பதக்கத்தை வென்றார்.
1830 ஆம் ஆண்டில் இவர் ஆண்டர்சன் மருத்துவப் பள்ளியில் முதல் வேதியியல் பேராசிரியராக நியமிக்கப்பட்டார். பின்னர் இந்தப் பதவியானது ஃப்ரீலேண்ட் வேதியியல் தலைவர் என்று பெயர் மாற்றப்பட்டது. இலண்டன் பல்கலைக்கழகத்தில் பேராசிரியர் பதவியைப் பெறுவதற்கு முன்னர் கிளாஸ்கோ மெக்கானிக்ஸ் நிறுவனத்தில் விரிவுரைகளை ஆற்றினார். கிரகாம் 1841 இல் இலண்டன் வேதியியல் கழகத்தை நிறுவினார். 1866-ஆம் ஆண்டில், இவர் ராயல் ஸ்வீடிஷ் அகாடமி ஆஃப் சயின்சின் வெளிநாட்டு உறுப்பினராக தேர்ந்தெடுக்கப்பட்டார்.
இவர் இலண்டனில் உள்ள கோர்டன் சதுக்கத்தில் இறந்தார். இவரது உடல் கிளாஸ்கோ கதீட்ரலில் உள்ள குடும்ப நிலத்தில் அடக்கம் செய்யப்பட்டது.
வெளியீடுகள்
தாமஸ் கிரகாமின் ஆய்வில் முக்கிய இடம் பெற்றது வாயு பரவல் பற்றிய ஆய்வாகும். வாயுக்கள் திரவங்களால் உட்கொள்ளப்படுவதையும் பரவுதலையும் சவ்வூடு பரவல் தன்மைகளையும் விரிவாக ஆய்ந்து விளக்கினார். இதுவே, பின்னர், 'கிரகாம் வாயு பரவல் விதி’ என்ற பெயரால் வழங்கப்படலாயிற்று.
கிரகாம் கூழ்மம் தொடர்பான அடிப்படைக் கண்டுபிடிப்புகளையும் செய்தார், இந்த ஆராய்ச்சி கண்டுபிடிப்புகள் தொழில்துறை அமைப்புகளிலும் நவீன சுகாதார சேவையிலும் பயன்படுத்தப்படுகின்றன. நவீன கூழ்மப்பிரிப்பு இயந்திரங்களில் தொழில்நுட்பத்தின் அடிப்படையான முன்னோடி தொழில்நுட்பத்தைப் பயன்படுத்தி, கூழ்மங்கள் மற்றும் படிகங்களை பிரிக்கும் "டயாலிசர்" என்று அழைக்கப்படும் ஆய்வை கிரகாம் மேற்கொண்டார். இந்த ஆய்வுகள் கூழ்ம வேதியியல் என்று அழைக்கப்படும் துறையில் அடித்தளமாக அமைந்தன. மேலும் கிரஹாம் இத்துறையின் நிறுவனர்களில் ஒருவராக கருதப்படுகிறார்.
வெளி இணைப்புகள்
பகுப்பு:1805 பிறப்புகள் பகுப்பு:1869 இறப்புகள் பகுப்பு:இசுக்காட்லாந்து வேதியியலாளர்கள் பகுப்பு:எடின்பரோ பல்கலைக்கழக முன்னாள் மாணவர்கள் பகுப்பு:பிரித்தானிய வேதியியலாளர்கள்
சிவாயம் கன்னிமார் கோயில்
சிவாயம் கன்னிமார் கோயில் தமிழ்நாட்டில் கரூர் மாவட்டம், சிவாயம் என்னும் ஊரில் அமைந்துள்ள அம்மன் கோயிலாகும்.
வனேடோசின் டைகுளோரைடு
வனேடோசின் டைகுளோரைடு (Vanadocene dichloride) என்பது (η5-C5H5)2VCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் ஒருங்கிணைவுச் சேர்மமாகும். கரிம உலோக வேதியியலில் பொதுவாக Cp2VCl2 என்ற வாய்ப்பாடாக இதை சுருக்கி எழுவதும் உண்டு. தைட்டனோசின் டைகுளோரைடின் கட்டமைப்பை ஒத்த கட்டமைப்பிலேயே தைட்டானியம்(IV) அயனிக்குப் பதிலாக வனேடியம்(IV) அயனியுடன் இது காணப்படுகிறது. இச்சேர்மத்தில் ஓர் இணைசேரா எலக்ட்ரான் இருப்பதால் இது இணைகாந்தப் பண்பை வெளிப்படுத்துகிறது. பிசு(வளையபெண்டாடையீனைல்)வனேடியம்(IV) சேர்மங்களை தயாரிக்க உதவும் முன்னோடிச் சேர்மமாக Cp2VCl2 பயன்படுகிறது.
சிவாயம் கன்னிமார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
வனேடோசின் டைகுளோரைடு
தயாரிப்பு
டெட்ரா ஐதரோபியூரானில் உள்ள வனேடியம் டெட்ராகுளொரைடுடன் சோடியம் சைக்ளோபெண்டாடையீனைலைடு சேர்த்து வினைபுரியச் செய்து வனேடோசின் டைகுளோரைடை விக்கின்சன்னும் பிரிம்மிங்காமும் தயாரித்தனர்.
வினைகளும் பயன்களும்
கரிமத் தொகுப்பு வினைகளில் வனேடோசின் டைகுளோரைடு பயன்படுத்தப்படுகிறது.
சிவாயம் கன்னிமார் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வனேடோசின் டைகுளோரைடு
வினைகளும் பயன்களும்
வனேடோசின் டைகுளோரைட்டை ஒடுக்க வினைக்கு உட்படுத்தினால் வனேடோசின்ம் (C5H5)2V. கிடைக்கிறது.
தைட்டனோசின் டைகுளோரைடைப் போல இந்த கரிம வனேடியம் சேர்மமும் புற்றுநோய் எதிர்ப்பு மருந்தாக ஆராயப்பட்டு வருகிறது. டிரான்சுபெரின் எனப்படும் இரும்புக் கடத்துப் புரதத்துடன் கொண்டுள்ள தொடர்பு காரணமாக இது செயல்படுகிறது.
மேற்கோள்கள்
பகுப்பு:குளோரைடுகள் பகுப்பு:உலோக ஆலைடுகள் பகுப்பு:மெட்டலோசீன்கள் பகுப்பு:குளோரோ ஒருங்கிணைவுச் சேர்மங்கள்
பி.எம்.டபிள்யூ
(BMW ), (Bavarian Motor Works) ஒரு ஜெர்மன் நாட்டு தானியங்கி மோட்டார் சைக்கிள் மற்றும் இயந்திரங்களை உற்பத்தி செய்யும் நிறுவனமாகும். 1916 ஆம் ஆண்டு தொடங்கப்பட்ட அது அதன் செயற்பாட்டிற்கும் சொகுசு வாகனங்களுக்கும் அறியப்பட்டது. அது MINI என்ற வர்த்தகப் பெயர் கொண்டவற்றை சொந்தமாக வைத்துள்ளது மற்றும் உற்பத்தி செய்கிறது, மேலும் அது ரோல்ஸ்-ராய்ஸ் மோட்டார் கார்களின் தாய் நிறுவனமாகும்.
நிறுவன வரலாறு
thumb|right|பி.எம்.டபிள்யூ தலைமையகம் மூனிச், ஜெர்மனி
வட்ட வடிவ நீல மற்றும் வெள்ளை நிற பி.எம்.டபிள்யூ முத்திரை அல்லது சிறுவட்டு, பி.எம்.டபிள்யூ வினை விமானத்தின் இறக்கை இயக்கத்தினை, வெள்ளை தகடுகள் நீல வானத்தை கிழித்துக் கொண்டு செல்வது போல குறிப்பதானது - 1929 ஆம் ஆண்டில் பி.எம்.டபிள்யூ தனக்கு வசதியான விளக்கத்தை, சிறுவட்டு உருவாக்கப்பட்ட 12 ஆண்டுகள் கழித்து தேர்ந்தெடுத்துக் கொண்டது. இச்சின்னம் பி.எம்.டபிள்யூ நிறுவனம் வளர்ந்த, வட்டவடிவ Rapp Motorenwerke நிறுவன முத்திரையில் இருந்து உருவானது, அதனுடன் பவேரியாவின் வெள்ளை மற்றும் நீல நிறக் கொடி இணைந்து, தலைகீழாக பி.எம்.டபிள்யூ சிறுவட்டு உருவானது.
1959 ஆம் ஆண்டின் போது, பி.எம்.டபிள்யூ நிறுவனத்தின் தானியங்கி பிரிவு நிதி சம்பந்தமாக சிரமத்தில் இருந்த போது, பங்குதாரர்களின் கூட்டம் கூட்டப்பட்டு நிறுவனத்தை மூடிவிடலாமா அல்லது தொடர்ந்து செயல்படுவதற்கான வழியைக் கண்டறியலாமா என விவாதிக்கப்பட்டது. மெஸ்ஸர்ஸ்ஷிமிட் மற்றும் ஹைன்கல் போன்ற ஜெர்மனியின் முன்னாள் விமான உற்பத்தியாளர்கள் அப்போதைய பொருளாதார நிலையில் கார் உற்பத்தியில் செழிப்பாக இருந்து வந்ததால் அதனைப் பின்பற்றி தொடர்ந்து செயல்படுவதெனத் தீர்மானித்தனர். ஆகையால் பி.எம்.டபிள்யூ நிறுவனத்தின் சொந்த மோட்டார் சைக்கிள் இயந்திரத்தின் மாறுபட்ட வடிவத்தை பயன்படுத்தி சிறிய இத்தாலிய இசொ இசெட்டாவினை உற்பத்தி செய்யும் உரிமையை வாங்கினர். இது மிதமான வெற்றியினை பெற்றது, மேலும் நிறுவனம் தனது சொந்தக்கால்களில் மீண்டும் நிற்க உதவியது. 1959 ஆம் ஆண்டிலிருந்து பி.எம்.டபிள்யூ அக்டிங்ஜெசெல்ஸ்சாஃப்ட்டில் குவாண்டிட் குடும்பம் 46% பங்குகளைப் பற்றி ஆதிக்கம் செலுத்தும் பங்குதாரராக இருந்தனர். மீதமிருந்தவை பொதுப் பங்குகளாக இருந்தன.
1992 ஆம் ஆண்டு, பி.எம்.டபிள்யூ கலிபோர்னியாவைச் சேர்ந்த டிசைன்வொர்க்ஸ் யுஎஸ்ஏ எனும் தொழிற்சாலை வடிவமைப்பு நிலையத்தின் பெரும் பங்கினை வாங்கியது, பின்னர் 1995 ஆம் ஆண்டு முழுமையாக எல்லாப் பங்குகளையும் வாங்கியது. 1994 ஆம் ஆண்டு, பி.எம்.டபிள்யூ பிரிட்டிஷ் ரோவர் குழுமத்தினை (அச்சமயத்தில் ரோவர், லாண்ட் ரோவர் மற்றும் எம்ஜி வர்த்தகப் பெயர்களையும் உற்பத்தி நிறுத்தப்பட்ட ஆஸ்டின் மற்றும் மோரீஸ் ஆகியவற்றையும் உள்ளடக்கியது) வாங்கி ஆறாண்டுகள் வைத்திருந்தது. 2000 ஆவது ஆண்டு, ரோவர் கடுமையான நஷ்டத்தை ஏற்படுத்தி வந்தது, எனவே பி.எம்.டபிள்யூ ஒருங்கிணைப்பை விற்று விட தீர்மானித்தது. எம்ஜி மற்றும் ரோவர் வர்த்தகப் பெயர்கள் போனிக்ஸ் கூட்டு நிறுவனத்திற்கு விற்றது, அது எம்ஜி ரோவர் எனும் பெயரில் ஏற்படுத்தப்பட்டது, லாண்ட் ரோவர் ஃபோர்ட் நிறுவனத்தால் கைக்கொள்ளப்பட்டது. இதனிடையே, பி.எம்.டபிள்யூ MINIயை புதிதாக கட்டுவிக்கும் உரிமையை மீண்டும் பெற்றது, அது 2001 ஆம் ஆண்டு அறிமுகப்படுத்தப்பட்டது.
வடிவமைப்பு பிரிவில் கிட்டத்தட்ட பதினேழு ஆண்டுகள் பணிபுரிந்த தலைமை வடிவமைப்பாளர் கிரிஸ் பாங்கிள் பி.எம்.டபிள்யூ வை விட்டு விலகும் முடிவினை அறிவித்தார். பாங்கிளின் முன்னாள் வலது கை ஆகச் செயல்பட்ட அட்ரியன் வான் ஹூய்டொங்க் அவருக்கு பதிலாக பதவி ஏற்றார். பாங்கிள் அவரது 2002-7 தொடர்ச்சி மற்றும் 2002 இஸட்4 போன்ற புரட்சிகரமான வடிவமைப்புகளுக்காக புகழ் பெற்றிருந்தார் (அல்லது புகழ் பெறாமலிருந்தார்). 2007 ஆம் ஆண்டு ஜூலையில், ஹூஸ்க்வர்னா பி.எம்.டபிள்யூவால் 93 மில்லியன் ஈரோக்களுக்கு வாங்கியதாகக் கூறப்பட்டது. பி.எம்.டபிள்யூ மோட்டராட் ஹூஸ்க்வானா மோட்டார் சைக்கிளை தனித்த நிறுவனமாக செயல்படுவதைத் தொடர திட்டமிடுகிறது. வளர்ச்சி, விற்பனை மற்றும் உற்பத்தி நடவடிக்கைகள் ஆகியவற்றுடன் தற்போதைய பணியாளர் அளவு ஆகிய அனைத்தையும் வரெசெவில் தற்போதுள்ள அதே இடத்தில் வைத்திருந்தது.
நாஜி தொடர்புகள்
1933 ஆம் ஆண்டிலிருந்து நாஜிக் கட்சியில் உறுப்பினராக இருந்த குந்தர் குவாண்டிட்டின் குடும்பம் போருக்குப் பிறகு 15 ஆண்டுகள் கழித்து பி.எம்.டபிள்யூவில் பெருமளவு பங்கினைக் கொண்டதாக இருந்தது. ஹிட்லரின் தேர்தலுக்குப் பிறகு, அவர் ஆயுதப் பொருளாதாரத்தின் தலைவர் பொறுப்பில் நியமிக்கப்பட்டார், அது நாஜி போர் பொருளாதாரத்தில் தலைமைப் பங்குவகித்த தொழிலதிபர்களுக்கு கொடுக்கப்படும் தலைப்பாகும். வெடிபொருட்கள், துப்பாக்கிகள், பீரங்கிகள் மற்றும் மின்கலங்கள் ஆகியவற்றை நாஜிகளுக்கு குவாண்டிட்டின் தொழிற்சாலைகள் அளித்து வந்தன. மேலும், அவரது தொழிற்சாலைகளில் சிலவற்றில் நாஜி இராணுவக் கட்டுப்பாட்டு முகாம்களிலிருந்த அடிமைப் பணியாளர்களை பயன்படுத்தியதாகக் கூறப்பட்டது. குவாண்டிட்டின் முதல் மனைவி மக்தா, பின்னர் நாஜி பிராச்சார தலைவர் ஜோசப் கோயபல்ஸ்ஸை மணந்தார்.
குவாண்டிட் அடிமைப் பணியாளர்களை பயன்படுத்தியதோடு மட்டுமல்லாமல் போருக்குப் பிந்தைய எதிர் குற்றச்சாட்டுகளைத் தவிர்க்க முயற்சித்ததாகவும் 2007 ஆம் ஆண்டு ஜெர்மன் தொலைக்காட்சியில் ஒரு ஆவணப்படத்தில் ஒளிபரப்பப்பட்டது. பி.எம்.டபிள்யூ அதனளவில் அந்த ஆவணப்படத்தில் இடம் பெறவில்லை, மேலும் அந்த நிறுவனம் குவாண்டிட்ஸ் பற்றி எவ்விதமான கருத்தையும் தெரிவிக்கவில்லை, ஆனாலும் தனிப்பட்ட ஆய்வு முயற்சிகள் மூலம் அதன் போர்க்கால வரலாற்றைப் பற்றிய முடிவுகள் முரணாயிருந்தன. குவாண்டிட் குடும்பம் அதன் நாஜி கடந்த காலத்தைப் பற்றியும், அது மூன்றாவது ரீச்சின் கீழ் ஆற்றிய பங்கு பற்றியும், ஆய்வொன்றினை நடத்த நிதியளிக்க உறுதியளித்து மறுமொழியளித்தது.
முன்னாள் டானிஷ் விடுதலைப் போராட்ட வீரர் கார்ல் அடால்ஃப் சோரென்சென் (பிறந்த ஆண்டு தோராயமாக 1927) குவாண்டிட் குடும்பத்தைச் சந்திக்கவும், நஷ்ட ஈட்டினைப் பெறவும் கேட்டுக் கொள்ளப்பட்டார், ஆனாலும் அவர் அது காலங்கடந்தது என்று கூறி தொடர்ந்து மறுத்தார். 1943 ஆம் ஆண்டு, 17 வயது நிரம்பியிருந்த அவரும், 39 பிற (நாஜி) எதிர்ப்பு வீரர்களும் ஜெர்மனிக்கு அனுப்பப்பட்டு அங்கு அபாயகரமான இரசாயனங்களுடன் பணியாற்றினர், அதில் சிலர் ஒரு சில மாதங்களுக்குள்ளேயே இறந்தனர், மேலும் அக்குழுவில் நான்கு பேர் மட்டுமே தற்போது உயிருடன் உள்ளனர் (மே 2009 வரை).
உற்பத்தி
2006 ஆம் ஆண்டு, உலகின் மொத்த நான்கு சக்கர வாகன உற்பத்தி ஐந்து நாடுகளில் 1,366,838 ஆக இருந்தது.
மோட்டார் சைக்கிள்கள்
thumb|right|R32, முதல் பி.எம்.டபிள்யூ மோட்டார்சைக்கிள்.
பி.எம்.டபிள்யூ முதல் உலகப்போருக்குப் பிறகு மோட்டார் சைக்கிள் இயந்திரங்களை உருவாக்கத் தொடங்கியது. அதன் மோட்டார் சைக்கிளின் வர்த்தகப் பெயர் தற்போது பி.எம்.டபிள்யூ மோட்டராட் என்று அழைக்கப்படுகிறது. அவர்களின் ஹீலியோஸ் மற்றும் பிளிங் ஆகிய தோல்வியுற்ற மாடல்களுக்குப் பிறகு 1923 ஆம் ஆண்டு முதல் வெற்றிகரமான மோட்டார் சைக்கிள் "R32" வெளிவந்தது. அதில் "Boxer" இரட்டை இயந்திரம் பொருத்தப்பட்டிருந்தது, அதில் கருவியின் இரு பக்கங்களிலிருந்தும் காற்று புகும்படி ஒரு உருளை வடிவமைக்கப்பட்டிருந்தது. அவர்களின் ஒற்றை உருளை மாடல்களைத் தவிர (அடிப்படையாக அதே பாணி), அவர்களின் எல்லா மோட்டார் சைக்கிள்களிளும் 1980களின் முற்பகுதி வரை இந்த குறிப்பிடத்தக்க அமைப்புத் திட்டத்தைப் பயன்படுத்தினர். R வரிசையில் குறிப்பிடப்படும் பல பி.எம்.டபிள்யூ க்கள் இன்றும் இதே அமைப்புத் திட்டத்தின் படியே உற்பத்தி செய்யப்படுகின்றன.
thumb|left|1939 இல் பி.எம்.டபிள்யூ சிறுவட்டு இரண்டாம் உலகப் போர் சமயத்தில், பி.எம்.டபிள்யூ பக்கவாட்டுக் கலம் ஒன்று பொருத்தப்பட்ட பி.எம்.டபிள்யூ R75 மோட்டார் சைக்கிள்களை உற்பத்திச் செய்தது. ஸுண்டாப் KS750 இலிருந்து தனிச்சிறப்பான வடிவமைப்பினை பிரதியெடுத்த தோற்றம் கொண்டது, அதன் பக்கவாட்டு கலச் சக்கரம் கூட மோட்டாரால் இயக்கப்பட்டது. பூட்டக் கூடிய வேறுபாட்டு நுட்பத்துடன் இணைந்த அது, சாலைப் பயன்பாட்டிற்கு மிகவும் தகுதி வாய்ந்ததாய் இருந்தது, மேலும் அது பல வழிகளில் ஜீப்பிற்குச் சமமாக இருந்தது.
1983 ஆம் ஆண்டு, இயந்திரத்தின் சுழல் தண்டு மூலம் இயங்கும் ஆனால் நீரை குளிர்விக்கும் K வரிசை வெளியிடப்பட்டது. அது ஒரே வரிசையில் முன்னும் பின்னும் அடுக்கப்பட்ட மூன்று அல்லது நான்கு உருளைகளுடன் இருந்தது. அதன் பிறகு விரைவில், பி.எம்.டபிள்யூ சங்கிலித் தொடரால் இயங்கும் F மற்றும் G வரிசைகளை ஒன்று மற்றும் இரட்டை இணையான ரோட்டாக்ஸ் இயந்திரங்களுடன் இயங்குபவற்றை தயாரிக்கத் துவங்கியது.
thumb|right|பி.எம்.டபிள்யூ K1200GT 2004 ஆம் ஆண்டு, பி.எம்.டபிள்யூ அதன் வழக்கத்திற்கு மாறாக விலகி புதிய K1200S விளையாட்டு பைக்கை அறிமுகப்படுத்தியது. அவை முந்தைய K மாடல்களை விட ஆற்றல் நிரம்பியவையாகவும் (இந்த இயந்திரத்தில் இருக்கும் ஒரு [37] அலகு, வில்லியம்ஸ் F1 அணியுடன் நிறுவனத்தின் பணியிலிருந்து பெறப்பட்டது) குறிப்பிடத்தக்க அளவில் எடை குறைவானதாகவும் இருந்தது. அது ஹோண்டா, காவாஸாகி, யமஹா மற்றும் சுஸூகி போன்ற நிறுவனங்களின் விளையாட்டு பைக்குகளுடனான வளர்ச்சிக்கு இணையாக ஈடுகொடுக்கும் வகையில் அமைந்த சமீபத்திய முயற்சியாகும். கண்டுபிடிப்புகளில் தனித்தன்மையுடன் கூடிய மின்னணுவியல் அடிப்படையிலான முன்னும் பின்னும் சரிப்படுத்திக் கொள்ளும் வகையிலான சஸ்பென்ஷன் மற்றும் பி.எம்.டபிள்யூ வால் டுயோலீவர் என்றழைக்கப்படும் ஹோசாக்-முறை முன் ஃபோர்க் கருவி போன்றவையும் அடங்கும்.
1980களின் பிற்பகுதியில் பி.எம்.டபிள்யூ, தொடக்ககால உற்பத்தியாளர்களில் ஒன்றாக அது உற்பத்தி செய்யும் மோட்டார் சைக்கிள்களில் ஆண்டி-லாக் பிரேக்குகளை அளித்தது. 2006 ஆம் ஆண்டு ஆண்டி-லாக் பிரேக்குகளின் தலைமுறையாக இருந்தது, மேலும் பின்னர் பி.எம்.டபிள்யூ மோட்டார் சைக்கிள்கள் மின்னணு நிலைக் கட்டுப்பாட்டினை அல்லது சறுக்கும் தன்மையைத் தடுக்கும் தொழில்நுட்பத்தை, உற்பத்தி செய்யப்பட்ட மோட்டார் சைக்கிள்களில் முதன் முறையாக அறிமுகப்படுத்துவதற்கு வழிவகுத்தன, பின்னர் 2007 மாடல் ஆண்டில் அது பயன்படுத்தப்பட்டது.
பி.எம்.டபிள்யூ மோட்டார் சைக்கிள் சஸ்பென்ஷன் வடிவத்தில் புதுமையைப் புகுத்தியது, டெலஸ்கோப்பிக் முன் சஸ்பென்ஷனை பிற உற்பத்தியாளர்களுக்கு நீண்ட காலத்திற்கு முன்பே அந்நிறுவனம் ஏற்படுத்தியது. பின்னர் அது ஸ்விங்கிங் ஃபோர்க்கால் (1955 ஆம் ஆண்டிலிருந்து 1969 வரை) செய்யப்பட்ட ஏர்ல்ஸ் ஃபோர்க், முன் சஸ்பென்ஷனுக்கு மாறியது. மிக நவீனமான பி.எம்.டபிள்யூ க்கள் உண்மையில் பின் புறத்தில் ஒரு பக்கத்தில் பின் ஸ்விங்க் ஆர்ம் கொண்டவையாக இருக்கின்றன (சாதாரண ஸ்விங்கிங் ஃபோர்க் பொதுவாக மற்றும் தவறாக ஸ்விங்கிங் ஆர்ம் என்று அழைக்கப்படுகிறது).
சில பி.எம்.டபிள்யூக்கள் 1990களின் முற்பகுதியில் டெலிலீவர் என்ற மற்றொரு டிரேட்மார்க் முன் சஸ்பென்ஷன் வடிவத்தை பயன்படுத்தத் தொடங்கியது. ஏர்ல்ஸ் ஃபோர்க் போல டெலிலீவர் குறிப்பிடத்தக்க வகையில் பிரேக் இடுகையில் முன் தாவுவதைக் குறைக்கிறது.
நியூ கிளாஸ்
நியூ கிளாஸ் (ஜெர்மன்: Neue Klasse ) என்பவை கச்சிதமான சேடான் மற்றும் கூபேஸ் வகைகளின் வரிசை ஆகும், இது 1962, 1500 உடன் தொடங்கி 2002களின் இறுதியில் 1977 வரை தொடர்ந்தது. பி.எம்.டபிள்யூ நிறுவனத்தின் கொண்டாடப்பட்ட நான்கு-உருளை M10 இயந்திரத்தின் ஆற்றலை உடைய நியூ கிளாஸ் மாடல்கள், முழுமையான தனித்த சஸ்பென்ஷன், முன்புறத்தில் மாக்பெர்சன் ஸ்ட்ரட்ஸ் மற்றும் முன்புற டிஸ்க் பிரேக்குகள் போன்ற சிறப்பியல்புகளைக் கொண்டிருந்தன. தொடக்கத்தில் நான்கு-கதவுகள் கொண்ட சேடான்கள் குடும்பம் மற்றும் இரு-கதவு கூபேஸில், 1966 ஆம் ஆண்டு நியூ கிளாஸ் வரிசைகளில் இரு-கதவு விளையாட்டு சேடான்களை 02 வரிசை 1600 மற்றும் போன்றவை வெளியிடப்பட்டன. பவர் டிரெய்னுக்கு மேற்படாமல், மீதமுள்ள வரிசைகளில் பொதுவானத் தன்மைகளில் குறைவானவற்றையே பெற்றிருந்த, விளையாட்டு உடன்பிறப்புகள், வாகன ஆர்வலர்களின் கவனத்தை கவர்ந்து பி.எம்.டபிள்யூ வை சர்வதேச வர்த்தகப் பெயராக நிறுவியது. பிரபலமான பி.எம்.டபிள்யூ 03 வரிசைகளுக்கான முன்னோடியான, இரு கதவுகளின் வெற்றி நிறுவனத்தின் உயர் நிலை செயல்பாடுகளுடனான கார் தயாரிப்பாளர் என்கிற எதிர்காலத்தை உறுதிப்படுத்தியது. நியூ கிளாஸ் நான்கு-கதவுகள் வாகனங்களில் எவற்றின் எண்கள் "0" வில் முடிகின்றனவோ அவை 1972களின் அகன்ற பி.எம்.டபிள்யூ 5 வரிசைகளால் மாற்றியமைக்கப்பட்டன. உயர் குடிமக்களுக்கான 2000C மற்றும் 2000CS கூபேஸ் வாகனங்களும், 1969 ஆம் ஆண்டு அறிமுகப்படுத்தப்பட்ட பி.எம்.டபிள்யூ E9 ஆறு உருளை 2800CS மூலம் மாற்றப்பட்டன. 1975 ஆம் ஆண்டு 1600 இரு கதவுகள் நிறுத்தப்பட்டு, அதே ஆண்டில் 2002 வாகனங்கள் 320i மூலம் மாற்றப்பட்டன.
தற்போதைய மாடல்கள்
thumb|பி.எம்.டபிள்யூ 3-வரிசை (E90) 2004 ஆம் ஆண்டு வெளியிடப்பட்ட 1 வரிசை, பி.எம்.டபிள்யூ வில் மிகச் சிறிய காராகும், மேலும் அவை கூபே/கன்வெர்டிபிள் (E82/E88) மற்றும் ஹாட்ச்பேக் (E81/E87) வடிவங்களிலும் கிடைக்கின்றன. 3 வரிசை, 1975 மாடல் ஆண்டிலிருந்து உற்பத்தி செய்யப்பட்ட கச்சிதமான எக்ஸிக்யூட்டிவ் கார் தற்போது அதன் ஐந்தாவது தலைமுறையில் (E90) உள்ளது; அதன் கீழ் வரும் மாடல்கள் விளையாட்டு சேடான் (E90), ஸ்டேஷன் வேகன் (E91), கூபே (E92) மற்றும் கன்வெர்டிபிள் (E93) ஆகியவையாகும். அதன் முதல் தலைமுறையிலிருந்து, 3 வரிசை அளவு கோல்களாக கருதப்பட்டன, மேலும் போட்டிக் கார் நிறுவனங்கள் அடிக்கடி இக்காரின் தரத்திற்கிணையாக தங்கள் கார்கள் எவ்வளவு நெருங்குகின்றன என்பதை எடை போட்டனர். சில நாடுகளில், அது குறைந்த விலைக் கார்களை விடக் கணிசமாக அதிகம் விற்றுள்ளது, மிகக் குறிப்பாக போர்ட் மோண்டியோ இங்கிலாந்திலும், உலகம் முழுதுமான பி.எம்.டபிள்யூ க்களின் விற்பனையிலும் அதிக எண்ணிக்கையிலுள்ளது. நடு நிலை அளவு எக்சிகியுடிவ் கார் 5 வரிசை ஆகும், சேடான் (E60) மற்றும் ஸ்டேசன் வேகன் (E61) வடிவங்கள் இவற்றில் அடங்கும். 5 வரிசை கிரான் டுரிஸ்மோ (F07), 2010 ஆம் ஆண்டு தொடங்கப்படுவது, அவை ஸ்டேஷன் வேகன்களுக்கும் கிராஸ் SUVகளுக்கும் இடையில் பிரிவுகளை உருவாக்கும்.
thumb|பி.எம்.டபிள்யூ 7-வரிசை(F01) பி.எம்.டபிள்யூ நிறுவனத்தின் முழு அளவு ஃபிளாக்ஷிப் எக்ஸிக்யூடிவ் சேடன் 7 வரிசை ஆகும். குறிப்பாக, பி.எம்.டபிள்யூ தங்களது 7 வரிசை கண்டுபிடிப்புகளில் முதலாவதாக சற்றே சர்ச்சைக்குள்ளான ஐடிரைவ் அமைப்பை அறிமுகப்படுத்தியது. 7 வரிசை ஹைட்ரஜன், உலகின் முதலாவது ஹைட்ரஜன் எரிபொருள் உள்ளெரிதல் இயந்திரங்களில் ஒன்றை வடிவத்தில் கொண்டு, திரவ ஹைட்ரஜனை எரிபொருளாகப் பயன்படுத்தி தூய நீராவியை மட்டுமே வெளியேற்றுகிறது. சமீபத்திய தலைமுறை (F01) 2009 ஆம் ஆண்டு தொடங்கப்பட்டது. 5 வரிசைத் தளத்தை அடிப்படையைக் கொண்டு, 6 வரிசை பி.எம்.டபிள்யூ - வின் உயரிய சுற்றுலா சொகுசு விளையாட்டு கூபே/கன்வெர்டிபிள் (E63/E64) இருக்கிறது. ஒரு இரண்டு இருக்கை சாலை வாகனம் மற்றும் கூபே Z3, Z4 (E85) ஆகியவற்றினைப் பின்தொடர்ந்து 2002 முதல் விற்கப்பட்டு வருகிறது.
பி.எம்.டபிள்யூ M மாடல்கள்
thumb|பி.எம்.டபிள்யூ M3 கூபே (E92) 3 வரிசையை அடிப்படையாகக் கொண்ட M3, முழுமையாக புதிய சந்தையை பி.எம்.டபிள்யூ விற்கு வரையறுத்தது: அதொரு கார் பந்தையத்திற்கு தயாரான உற்பத்தி வாகனமாகும். அதன் தொடக்கத்திலிருந்து, M3 ஆர்வலர் வட்டாரங்களில் கட்டியங் கூறியது, அதில் பெரும்பகுதி காரணம் தனித்த வடிவவியல் மற்றும் விருது பெறும் இயந்திரங்களுக்கானதுமாகும். மிகவும் புதிய V8 சக்திக்கொண்ட தளம் ஐரோப்பாவில் 2007 வேனிற்காலத்தில் கிடைத்தது, மேலும் 2008 இரண்டாம் காலாண்டில் அமெரிக்காவில் கூபே (E92), பின்னர் கேப்ரியோலட் (E93) மற்றும் சேடன் (E90) போன்ற மாறுபட்ட வடிவங்களில் கிடைத்தது. 5 வரிசையை அடிப்படையாகக் கொண்ட M5 M பிரிவின் E60 5 வரிசையில் வந்த V10 சக்திகொண்ட வாகன வகையாகும். M6 M பிரிவின் 6 வரிசையின் வடிவமானது, M5 உடன் டிரைவ்டிரெய்ன்னை பங்கிட்டுக் கொள்கிறது. Z4 M அல்லது M கூபே/M ரோட்ஸ்டர், M பிரிவின் Z4 வகையாகும். X5M M பிரிவின் X5 வகையாகும், X6M M பிரிவின் X6 வகையாகும். X5M மற்றும் X6M இரண்டுமே அதே V8 இரட்டைச் சுருள் இரட்டை டர்போக்களை பங்கிட்டுக் கொள்கின்றன.
மோட்டார் ஸ்போர்ட்
thumb|பி.எம்.டபிள்யூ சாபர் F1 அணி முத்திரை. thumb|[47] இல் முதன் முதலில் பி.எம்.டபிள்யூ முழு அணியாக ஃபார்முலா ஒன்னில் நுழைந்தது. பி.எம்.டபிள்யூ அதன் முதல் பி.எம்.டபிள்யூ மோட்டார் சைக்கிள் தொடக்கத்திலிருந்து மோட்டார் ஸ்போர்ட் நடவடிக்கைகளில் ஈடுபட்டு வருகிறது.
ஃபார்முலா கார்
ஜூலை 2009 ஆம் ஆண்டு, பி.எம்.டபிள்யூ ஃபார்முலா ஒன் போட்டிகளிலிருந்து 2009முடிவில் விலகுவதாக அறிவித்தது.
சுற்றுலா கார்
பி.எம்.டபிள்யூ நீண்ட மற்றும் வெற்றிகரமான வரலாறை சுற்றுலா கார் பந்தயத்தில் வைத்துள்ளது.
சுற்றுச்சூழல் சாதனை
நிறுவனம் அமெரிக்க சுற்றுச் சூழல் பாதுகாப்பு முகமையின் தேசிய சுற்றுச்சூழல் சாதனைத் தடத்தின் பட்டய உறுப்பினராகும். அதன் பணி நிறுவனங்களின் சுற்றுச் சூழல் காப்பாளர் மற்றும் செயல்பாட்டினை அங்கீகரிக்கிறது. அது சவுத் கரோலினா சுற்றுச்சூழல் சிறப்புத் திட்டத்திலும் உறுப்பினராகவுள்ளது, மேலும் நிறுவனங்களின் சுற்றுச்சூழல் நட்பு நடவடிக்கைகளை டோவ் ஜோன்ஸ் சஸ்டெயினபிலிட்டி குரூப் இண்டெக்ஸ் மூலம் தரப்படுத்துகிறது. பி.எம்.டபிள்யூ நிறுவனம் சூழல் மீதுத் தான் ஏற்படுத்தும் பாதிப்புகளைக் குறைக்க நடவடிக்கை எடுத்துள்ளது. தற்போதிருக்கும் வாகன மாடல்களை மேலும் திறம் மிகுந்ததாக்கி குறைவான மாசு ஏற்படுத்தும் கார்களை வடிவமைக்க முயற்சிக்கிறது, அத்தோடு எதிர்கால வாகனங்களுக்கு சூழல் நட்புடன் கூடிய எரிபொருளை உருவாக்கவும் செய்கின்றது. அதன் சாத்தியக்கூறுகளானவை: மின் சக்தி, கலப்புச் சக்தி (உள் எரிபொருள், இயந்திரங்கள் மற்றும் மின் மோட்டார்கள்) ஹைட்ரஜன் இயந்திரங்கள்.
பி.எம்.டபிள்யூ 49 மாதிரிகளை EU5/6 மாசு வெளியீடு கட்டுப்பாடுகளுடன் அளிக்கிறது மற்றும் கிட்டத்தட்ட 20 மாதிரிகளில் CO2 வெளியீட்டை 140 கி/கிமீ ற்குக் குறைவாக வெளியிடும்படி அளிக்கிறது, இது அதனை கீழ்மட்ட வரி பிரிவில் இட்டு, ஆகையால் எதிர்கால வாகன உரிமையாளர்கள் சூழல் போனஸ் சலுகையினை சில ஐரோப்பிய அரசுகளிடமிருந்துப் பெற ஏதுவாக்கச் செய்யும்.
வர்த்தக பெயர் மட்டத்தில் கூட பி.எம்.டபிள்யூ அதன் முக்கிய போட்டியாளர்களை விட முதன்மை பிரிவில் கணிசமாக அரை லிட்டர் பெட்ரோலை சராசரி அளவான 160 g CO2/கிமீ உடன் குறைவாக நுகர்கிறது. அடுத்த சிறந்த போட்டியாளரின் வாகனத்தை விட பி.எம்.டபிள்யூ வர்த்தக மாதிரிகளை விட CO2 வெளியேற்ற அளவு 16 கிராம்கள் அதிகமுள்ளன, அத்தோடு இதன் பிறகான பி.எம்.டபிள்யூ அளவில் அடுத்த போட்டியாளர் 28 கிராம்களை விட அதிகமாக - ஒரு முழு லிட்டர் டீசலின் அளவிற்கு சமமானதாக வைத்துள்ளது. 2006 மற்றும் 2008 ற்கு இடையே, வர்த்தக பெயரான பி.எம்.டபிள்யூ எரிபொருள் நுகர்வை 16% குறைப்பை சாதித்தது, இது அடுத்த சிறந்த முதன்மை பிரிவு போட்டியாளரை விட இரு மடங்கு குறைப்பைக் கொண்டதாகும். அதே சமயத்தில், பி.எம்.டபிள்யூ வாகனங்கள் சராசரி இயந்திர வெளியேற்றத்தில் இன்னும் போட்டியாளரை விட முன்னணியில் உள்ளது.
இருப்பினும்,சில விமர்சனங்கள் பி.எம்.டபிள்யூ வை நோக்கி செய்யப்பட்டன, மற்றும் குறிப்பாக பி.எம்.டபிள்யூ ஹைட்ரஜன் 7 பற்றிய கிரீன்வாஷ் குற்றச்சாட்டுகளாகும். சில விமர்சகர்கள் ஹைட்ரஜன் எரிபொருள் உற்பத்தியில் ஏற்படும் மாசு வெளியேற்றங்கள் வாகனத்தின் வால் பகுதி குழாய் மாசு வெளியேற்றத்தை விட எடை அதிகமாகி ஹைட்ரஜன் 7 ஒரு அதிக உடனடி யதார்த்த கார் மாசிற்கான தீர்வுகளிலிருந்து திசை திருப்பலாக இருப்பதாகக் கருதுகின்றனர்.
மிதி வண்டிகள்
பி.எம்.டபிள்யூ உயர் வருமான பிரிவினருக்கான மிதி வண்டி வரிசையை உருவாக்கி இணையம் மற்றும் முகவர்கள் மூலம் விற்கிறது. அவை சிறார் பைக்குகளிலிருந்து EUR 4,499 விலையுள்ள என்டுரோ பைக்குகள் வரை வரிசைப்படுத்தப்பட்டுள்ளன. அமெரிக்காவில் குருயுஸ் பைக் மற்றும் சிறார் பைக்குகள் மட்டும் விற்கப்படுகின்றன.
பி.எம்.டபிள்யூ வழக்கு மொழி
ஆங்கில வழக்கு மொழி பீமர், பீய்மர், பிம்மெர் மற்றும் பீ-எம் ஆகியவை பலவாறாக பி.எம்.டபிள்யூ க்களில் எல்லா வகையானவற்றிற்கும், கார்கள் மற்றும் மோட்டார் சைக்கிள்கள் போன்றவற்றிற்கும் பயன்படுத்தப்படுகிறது.
அமெரிக்காவில், வல்லுனர்கள் இப்பயன்பாடுகளை பற்றி மனத்துன்பத்துடன் விவரிக்கையில் ஒரு தனித்தன்மையுடன் இவற்றினிடையே பயன்படுத்தி பீமர் என்பதை பிரேத்யேகமாக பி.எம்.டபிள்யூ மோட்டார் சைக்கிள்களை விவரிக்கவும், பிம்மெர் என்பதை பி.எம்.டபிள்யூ கார்களையும், ஒரு உண்மையான பக்தனாக இருக்கும் வகையிலும், மேலும் "துவங்க முயற்சிக்கப்படாமல்" காணப்படுவதை தவிர்க்கவும் அறுதியிட்டு உரைக்கின்றனர்.
கனடியன் குளோப் மற்றும் மெயில் பிம்மரை விரும்புகிறது மேலும் பீமெரை ஒரு "ஹிப்பி வெறுத்தொதுக்கல்," என அழைக்கிறது டாகோமா நியூஸ் டிரிபியூன் இவ்வேறுபாடு "தானியங்கி பற்றிய போலி மதிப்பாளர்களால்" உருவாக்கப்பட்டதாகக் கூறுகிறது. பி.எம்.டபிள்யூ ஆர்வலர்களை தவறான வழக்கு மொழி புண்படுத்தும் சிக்கலுமுள்ளது. பிசினஸ் வீக் இதழின் ஆசிரியர் ஒருவர் இக்கேள்வி பிம்மர் என்பதற்கு ஆதரவாக தீர்க்கப்படப்பட்டுவிட்டது என்பதில் திருப்தியடைந்தார். "பீமர்" என்பதுடன் ஒப்பிடும்போது கூகுள் தேடல் பிம்மர் 10 மடங்கு அதிக விளைவைத் தருகிறது.
ஒப்பீட்டளவில், மோட்டார் சைக்கிள் வணிக உரிமைச் சீட்டு BSA சில சமயங்களில் பீஸர் என உச்சரிக்கப்படுகிறது.
பி.எம்.டபிள்யூ எனும் முதலெழுத்துக்கள் ஜெர்மனி யில் உச்சரிக்கப்படுகின்றன. மாதிரி வரிசைகள் "ஐன்சர்" ("ஒன் - எர்" 1 வரிசைக்கு), "டிரெயெர்" ("திரி-எர் 3 வரிசைக்கு), "ஃபூன்பெர்" ("ஐந்து-எர்" 5 வரிசைக்கு), "ஷெஷர்" (ஆறு-எர் 6 வரிசைக்கு), "ஸீபெனர்" ("ஏழு-எர்" 7 வரிசைக்கு) என்று குறிப்பிடப்படுகின்றன. உண்மையில் இவை வழக்கு மொழிகள் கிடையாது, ஆனால் சாதாரணமான வழியில் அத்தகைய எழுத்துக்களும், எண்களும் ஜெர்மனியில் உச்சரிக்கப்படுகின்றன.
பி.எம்.டபிள்யூ பெயரிடல் முறை
பி.எம்.டபிள்யூ வாகனங்கள் நிலையான பெயரிடல் முறையைப் பின்பற்றுகின்றன; வழக்கமாக ஒரு 3 இலக்க எண் ஒன்று அல்லது இரண்டு எழுத்துக்களுக்குப் பிறகு வரும். முதல் எண் வரிசை எண்ணை பிரதிநிதித்துவப்படுத்துகிறது. அடுத்த இரு எண்கள் வழக்கமாக இயந்திரங்களின் இடபெயர்வைக் குயூபிக் சென்டிமீட்டர்களில் 100 ஆல் வகுக்கப்படுவதை பிரதிநிதித்துவப்படுத்துகிறது. அதுபோன்றதொரு ஒத்த பெயரிடல் முறையை பி.எம்.டபிள்யூ மோட்டாராட் மோட்டார் சைக்கிள்களுக்கும் பயன்படுத்துகின்றனர்.
கூட்டிணைப்பில் பயன்படுத்தப்படக்கூடிய எழுத்தமைப்பு கீழ்க் கண்டவாறுள்ளது:
† வரலாற்று பெயரிடல் முறை "td" குறிப்பிடுவது "டர்போ டீசல்", தலை சாய்ப்பு வசதியுடன் கூடிய வண்டியையோ அல்லது சுற்றுலா மாதிரி (524td, 525td)
எடுத்துக்காட்டாக, ஒரு பி.எம்.டபிள்யூ 760Li என்பது எரிபொருள்-செலுத்தப்பட்ட 7 வரிசையை நீண்ட சக்கரத் தளத்துடனும் 6.0 லிட்டர்ஸ் இயந்திர இடப்பெயர்வுடன் இருப்பதாகும்.
எனினும், விதிவிலக்குகளும் உண்டு. 2007 பி.எம்.டபிள்யூ 328i என்பது 3.0 லிட்டர் எரிபொருள் அளவுக் கொண்ட 3 வரிசை ஆகும். The E36 மற்றும் E46 323i மற்றும் E39 523i போன்றவை 2.5 லிட்டர் இயந்திரங்களைக் கொண்டவை. The E36 318i 1996 பிறகு உற்பத்தியானவை 1.9L இயந்திரம் கொண்டது (M44) 92-95 மாடல்களில் பயன்படுத்தப்பட்ட 1.8L (M42) எதிராகக் கொண்டிருந்தது. 2007 இன் பி.எம்.டபிள்யூ 335i கூட 3.0 லிட்டர் இயந்திரத்தைக் கொண்டிருந்தது; எனினும் அது இரட்டை-டர்போ சார்ஜ்டாக, பெயரிடல் முறை சொற்கள் மூலம் அடையாளப்படுத்தப்படுகிறது.
'M' - என்பது மோட்டார்ஸ்போர்ட் - வாகனத்தை குறிப்பிட்ட வரிசையின் உயர்-செயலாக்க மாடலாக அடையாளப்படுத்துகிறது(எ.கா. M3, M5, M6 மற்றும் பல). எடுத்துக்காட்டாக, M6 என்பது உயர் செயலாக்க வாகனம் 6 வரிசை அணியைச் சார்ந்தது. 'M' கார்கள் அவற்றின் முறையான வரிசை தளங்களில் பிரிக்கப்பட்டாலும் கூட, அது மிகப் பொதுவாக 'M' கார்கள் குழுவாக சேர்க்கப்பட்டு அவற்றின் சொந்த வரிசையாக இருப்பதைக் காணலாம்.
'L' வரிசை எண்ணை முந்தி வரும்போது (எ.கா. L6, L7 மற்றும் பல) அது வாகனத்தை ஓர் சிறப்பு சொகுசு வசதிகளான நீடித்த தோல் மற்றும் சிறப்பு உள்ளலங்கார பணிகளால் வேறுபட்ட வகையாக அடையாளப்படுத்துகிறது. L7, E23 மற்றும் E38 ஆகியவற்றை அடிப்படையாகக் கொண்டது L6, E24 னை அடிப்படையாகக் கொண்டது.
'X' ஆங்கில பேரெழுத்தாகவும் வரிசை எண்ணை முந்தி வருகையில் (எ.கா X3, X5 மற்றும் பல) அது பி.எம்.டபிள்யூ களின் அதன் பி.எம்.டபிள்யூ xடிரைவ்வை சிறப்பாகக் கொண்ட ஸ்போர்ட்ஸ் ஆக்டிவிட்டி வெஹிகிள்ஸை (SAV) அடையாளப்படுத்தும்.
'Z' இரு இருக்கை சாலை வாகனத்தை அடையாளப்படுத்தும் (எ.கா Z1, Z3, Z4 மற்றும் பல). 'Z' மாதிரிகளின் 'M' வகைகள் 'M' மை முன்னோ அல்லது பின்னோ கொண்டிருக்கும், அது விற்கப்படும் நாட்டைப் பொருத்தது (எ.கா 'Z4 M' கனடாவின் 'M சாலை வாகனம்' ஆகும்).
முன்னாள் X & Z வாகனங்கள் இயந்திர இடப்பெயர்வு எண்ணிற்குப் (லிட்டர்களில் குறிப்பிடப்பட்டது) பின் 'i' அல்லது 'si' கொண்டிருக்கும். பி.எம்.டபிள்யூ தற்போது உலகம் முழுதும் இந்த பெயரிடல் முறையைத் தரப்படுத்தி X & Z வாகனங்கள் மீது 'sDrive' அல்லது 'xDrive' (எளிமையாக பின்புற அல்லது அனைத்து சக்கர டிரைவ், முறையே) வினை வாகனத்தின் இயந்திரத்தை தெளிவற்று பிரதிநிதித்துவப்படுத்தும் இரு எண்களுக்குப் பிறகு தொடரும் (எ.கா. Z4 sDrive35i பின் சக்கர செலுத்து வாகனம், Z4 சாலை வாகனம் 3.0 லிட்டர் இரட்டை-டர்போ எரிபொருள்-செலுத்து இயந்திரம்).
சமூகம்
thumb|BMW Düsseldorf அணி முத்திரை 2001 கோடைகாலத்திலிருந்து அக்டோபர், 2005 வரை, பி.எம்.டபிள்யூ விளையாட்டு மாடல்கள் உச்ச நிலையில் ஓட்டப்படுவதை எடுத்துக்காட்டும் வலைதளத்தை உருவாக்கியது. இந்த ஒளிப்படக் காட்சிகள் இப்போதும் பிரபலமானவையாக ஆர்வலர்கள் மத்தியில் இருக்கிறது மேலும் புவி அதிரச் செய்த வலைதள விளம்பர பிரச்சாரமாக நிரூபித்தது.
1999 ஆம் ஆண்டிலிருந்து வருடந்தோறும், பி.எம்.டபிள்யூ ஆர்வலர்கள் சாண்டா பார்பரா, கலிஃபோர்னியாவில் பிம்மெர்ஃப்பெஸ்ட்டில் பங்கேற்பர். அமெரிக்காவில் மிகவும் பெரிய வர்த்தகப் பெயர் குறித்த கூட்டத்தில் ஒன்று 2006 ஆம் ஆண்டு நடைபெற்றது, அதில் 3,000 க்கு மேற்பட்டோர் கலந்து கொண்டனர், மேலும் 1,000 பி.எம்.டபிள்யூ கார்களும் ஆஜராயின. இந்நிகழ்ச்சி 2007 ஆம் ஆண்டு மே 5 அன்று நடத்தப்பட்டது.
கலைகள்
thumb|left|1975 பி.எம்.டபிள்யூ 3.0CSL அலெக்ஸ்சாண்டெர் கால்டெர்ரால் வரையப்பட்டது.